นักลงทุนเก็บ SET50 Put ขณะที่ SET50 Call บวกพุ่ง 166%
SET50 Call พุ่งขึ้นสูงสุดกว่า 166% ตามการปรับตัวขึ้นของดัชนีหลักทรัพย์ในวันพฤหัสบดี
28 ส.ค. 2558

บล.แมคควอรี กล่าวว่า SET50 Call พุ่งขึ้นสูงสุดกว่า 166% ตามการปรับตัวขึ้นของดัชนีหลักทรัพย์ในวันพฤหัสบดี โดยในช่วงบ่ายมีแรงซื้อกลับเข้ามาหนาแน่นในหุ้น ส่งผลให้ดัชนีราคา SET50 Index ปิด +3.4% และสัญญาซื้อขายล่วงหน้า S50U15 ปิด +3.4% ซึ่งการปรับตัวขึ้นดังกล่าวส่งผลให้ SET50 Call ปรับตัวขึ้นแข็งแกร่ง และมีวอลุ่มซื้อขายจำนวนมาก ตัวอย่าง DW28 ที่เกี่ยวข้อง เช่น S5028C1509C +166.7% และ S5028C1510A +4.4% ตามลำดับ
ขณะที่การซื้อขาย DW บนหุ้นรายตัว มีสัดส่วนเพิ่มขึ้นจากวันพุธ โดยมีแรงซื้อขายใน DW หุ้นพลังงานและหุ้นหลักๆที่มีความผันผวนระหว่างวัน ยกตัวอย่าง DW28 เช่น ITD28C1512A PTT28C1601A และ TPIP28C1512A เป็นต้น
อย่างไรก็ตาม การปรับตัวขึ้นอย่างแข็งแกร่งของดัชนีหลักทรัพย์ ส่งผลให้ SET50 Put ปรับตัวลงสวนตลาด เช่น S5028P1509C -28.2% แต่เป็นโอกาสให้นักลงทุนเข้าสะสม โดยข้อมูลการซื้อขาย DW28 ณ สิ้นวัน ระบุว่า นักลงทุนซื้อสุทธิ S5028P1509C กว่า 6.0 ล้านหน่วย ควบคู่กับแรงซื้อสุทธิใน Call DW หุ้นพลังงาน เช่น PTT28C1601A เป็นต้น 
ส่วนทางด้านแรงขายสุทธิ อยู่ในกลุ่ม Call DW บนหุ้นอ้างอิงที่ปรับตัวขึ้นแข็งแกร่ง เช่น IVL28C1511A 10.1 ล้านหน่วย และ STEC28C1512A 3.0 ล้านหน่วย หลังจากที่ราคา DW ปรับตัวขึ้น +33.3% และ +9.5% เทียบกับหุ้นอ้างอิงที่ปรับตัวขึ้น +6.3% และ +3.8%
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 52,391.81 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,932.72 ล้านบาท
คิดเป็น 3.7%   